तीस मार खां के गाने की शूटिंग के दौरान का BTS वीडियो सामने आया
Bollywood Movie Tees Maar Khan Funny Video Goes Viral - फराह खान एक बेहतरीन कोरियोग्राफर के साथ- साथ अपने मजाकिया अंदाज को लेकर भी जानी जाती हैं।
फिल्म डायरेक्टर और कोरियोग्राफर फराह खान पर्सनल लाइफ में काफी मजाकियां हैं। वह अक्सर अपनी फिल्मों की शूटिंग के दौरान एक्टर्स के साथ हंसी- मजाक करती रहती हैं। अब हाल ही में फिल्म 'तीस मार खां' की रिलीज के सालों बाद, फराह और कटरीना कैफ का एक वीडियो सोशल मीडिया पर सामने आया है, जिसमें फराह, शूटिंग के बीच में कटरीना की खिंचाई करती हुई नजर आ रही हैं।
बोलीं- अरे कितना काम किया है बेचारी ने
ये BTS वीडियो फिल्म के गाने 'वल्लाह रे वालाह' की शूटिंग के दौरान का है। इस गाने को फराह कोरियोग्राफर कर रही थीं। शूट के दौरान कटरीना गाने के कास्टयूम में बैठे हुई हैं और अपने पैरों दबाते हुए दिखाई दीं।
तभी फराह आकर उनके बगल में बैठ जाती हैं और एक्ट्रेस को मजाकिया अंदाज में धक्का हुए कहती हैं, 'अरे कितना काम किया है बेचारी ने, पाकीजा की मीना कुमारी, पैर कट गए उसके, जा कलमूही नाच'।
सलमान खान- अक्षय कुमार भी आए नजर 
वीडियो में कटरीना कैफ सलमान खान और अक्षय कुमार के साथ डांस करती हुई दिखाई दीं। इनके अलावा फराह फिल्म के क्रू मेंबर्स के साथ भी मस्ती करती हुई नजर आ रही हैं। सोशल मीडिया पर फैंस इस वीडियो को काफी पसंद कर रहे हैं।
2010 में रिलीज हुई थी तीस मार खां
फिल्म तीस मार खां 24 दिसंबर 2010 को सिनेमाघरों में रिलीज हुई थी। इस फिल्म का निर्देशन फराह खान ने किया था, वहीं उनके पति शिरीष कुंदर और उनके भाई अश्मिथ कुंदर ने इसे लिखा था।
फिल्म की स्टारकास्ट
इस फिल्म में अक्षय कुमार और कटरीना कैफ ने मुख्य भूमिका निभाई थी। तीस मार खां का गाना 'शीला की जवानी' काफी हिट हुआ, हालांकि फिल्म बॉक्स ऑफिस पर फ्लॉप साबित हुई थी। फिल्म में इन दोनों एक्टर्स के अलावा अक्षय खन्ना, मुरली शर्मा और अमन वर्मा भी थे।